

**(ร่าง)**

**แผนพัฒนาท้องถิ่นสี่ปี**

 **(พ.ศ. 2561-2564)**

**องค์การบริหารส่วนตำบลนาไม้ไผ่**

**อำเภอทุ่งสง จังหวัดนครศรีธรรมราช**

**สำนักงานปลัด งานนโยบายและแผน**

**องค์การบริหารส่วนตำบลนาไม้ไผ่**

[**www.namaiphai.go.th**](http://www.namaiphai.go.th)



**ประกาศองค์การบริหารส่วนตำบลนาไม้ไผ่**

**เรื่อง อนุมัติใช้แผนพัฒนาท้องถิ่นสี่ปี (พ.ศ.2561-2564)**

**-----------------------------------**

 ด้วยองค์การบริหารส่วนตำบลนาไม้ไผ่ ได้ดำเนินการจัดทำแผนพัฒนาท้องถิ่นสี่ปี (พ.ศ.2561-2564) ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 2) พ.ศ.2559 ข้อ 4 และข้อ 17 โดยผ่านการพิจารณาจากคณะกรรมการพัฒนาองค์การบริหารส่วนตำบลนาไม้ไผ่ พร้อมทั้งได้รับความเห็นชอบจากสภาองค์การบริหารส่วนตำบลนาไม้ไผ่ และนายกองค์การบริหารส่วนตำบลนาไม้ไผ่พิจารณาอนุมัติตามลำดับเรียบร้อยแล้ว

 เพื่อให้องค์การบริหารส่วนตำบลนาไม้ไผ่ มีแผนพัฒนาท้องถิ่นสี่ปี (พ.ศ.2561-2564) เป็นกรอบในการจัดทำงบประมาณรายจ่ายประจำปี งบประมาณรายจ่ายเพิ่มเติม และงบประมาณจากเงินสะสมในแผนนั้น รวมทั้งวางแนวทางเพื่อให้มีการปฏิบัติให้บรรลุวัตถุประสงค์ตามโครงการพัฒนาที่กำหนดไว้ในแผนพัฒนาท้องถิ่นสี่ปี อาศัยอำนาจตามความ ข้อ 17 (4) และข้อ 24 แห่งระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และแก้ไขเพิ่มเติม (ฉบับที่ 2) พ.ศ.2559 จึงประกาศใช้แผนพัฒนาท้องถิ่นสี่ปี (พ.ศ.2561-2564) ขององค์การบริหารส่วนตำบลนาไม้ไผ่ เพื่อใช้เป็นแนวทางในการพัฒนาท้องถิ่นต่อไป

 จึงประกาศให้ทราบโดยทั่วกัน

 ประกาศ ณ วันที่ 30 เดือนธันวาคม พ.ศ. 2559

#  (นายชัยพิภัทร รัตนบุรี)

 นายกองค์การบริหารส่วนตำบลนาไม้ไผ่

**คำนำ**

ด้วยพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ.2542 มาตรา 16 และมาตรา 17 บัญญัติให้องค์การบริหารส่วนตำบล มีอำนาจหน้าที่ในการจัดทำแผนพัฒนาท้องถิ่นของตนเอง ภายใต้การกำกับตรวจสอบ ดูแล ของหน่วยงานรัฐ และผ่านการมีส่วนร่วมของประชาชน และระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่นพ.ศ.2548 แก้ไขเพิ่มเติมถึงฉบับที่ 2 พ.ศ.2559ได้ยกเลิก “แผนยุทธศาสตร์การพัฒนา”และ“แผนพัฒนาสามปี”โดยให้จัดทำ “แผนพัฒนาท้องถิ่นสี่ปี” แทน โดยให้เริ่มจัดทำ “แผนพัฒนาท้องถิ่นสี่ปี (พ.ศ.2561-2564) เป็นแผนพัฒนาท้องถิ่นสี่ปีฉบับแรกเพื่อใช้เป็นกรอบแนวทางในการจัดทำงบประมาณขององค์กรปกครองส่วนท้องถิ่นในปีงบประมาณ พ.ศ.2561 เป็นต้นไป “แผนพัฒนาท้องถิ่นสี่ปี” หมายความว่า แผนพัฒนาขององค์กรปกครองส่วนท้องถิ่น ที่กำหนดวิสัยทัศน์ ประเด็นยุทธศาสตร์ เป้าประสงค์ ตัวชี้วัด ค่าเป้าหมาย และกลยุทธ์ โดยสอดคล้องกับแผนพัฒนาจังหวัด ยุทธศาสตร์การพัฒนาขององค์กรปกครองส่วนท้องถิ่นในเขตจังหวัด แผนพัฒนาอำเภอ แผนพัฒนาตำบล แผนพัฒนาหมู่บ้านหรือแผนชุมชนอันมีลักษณะเป็นการกำหนดรายละเอียดแผนงาน โครงการพัฒนา ที่จัดทำขึ้นสำหรับปีงบประมาณแต่ละปี ซึ่งมีความต่อเนื่องและเป็นแผนก้าวหน้าและให้หมายความรวมถึงการเพิ่มเติมหรือเปลี่ยนแปลงแผนพัฒนาท้องถิ่นสี่ปี

 องค์การบริหารส่วนตำบลนาไม้ไผ่ ได้เล็งเห็นความจำเป็นและความสำคัญเกี่ยวกับการจัดทำแผนพัฒนาท้องถิ่นสี่ปี จึงจัดทำแผนพัฒนาท้องถิ่นสี่ปี (พ.ศ.2561-2564) ขึ้น ซึ่งถือปฎิบัติตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 2) พ.ศ.2559 ข้อ 17 โดยผ่านกระบวนการจัดทำประชาคมท้องถิ่น และสอดคล้องกับแผนพัฒนาจังหวัด ยุทธศาสตร์การพัฒนาขององค์กรปกครองท้องถิ่นในเขตจังหวัด แผนพัฒนาอำเภอ แผนพัฒนาตำบล แผนพัฒนาหมู่บ้านหรือแผนชุมชน อันมีลักษณะเป็นการกำหนดรายละเอียดแผนงานโครงการพัฒนาที่จัดทำขึ้นสำหรับปีงบประมาณแต่ละปี ซึ่งมีความต่อเนื่องและเป็นแผนก้าวหน้า องค์การบริหารส่วนตำบลนาไม้ไผ่หวังเป็นอย่างยิ่งว่าแผนพัฒนาท้องถิ่นสี่ปี (พ.ศ.2561-2564) ฉบับนี้ จะได้ใช้เป็นแนวทางการจัดทำงบประมาณประจำปีและตอบสนองความต้องการของประชาชนในเขตองค์การบริหารส่วนตำบลนาไม้ไผ่ได้อย่างมีประสิทธิภาพต่อไป

 องค์การบริหารส่วนตำบลนาไม้ไผ่

**สารบัญ**

 **หน้า**

**ส่วนที่ 1** **สภาพทั่วไปและข้อมูลพื้นฐาน**

1. ด้านกายภาพ 1
2. ด้านการเมือง/การปกครอง 3
3. ประชากร 5
4. สภาพทางสังคม 6
5. ระบบบริการพื้นฐาน 8
6. ระบบเศรษฐกิจ 9
7. เศรษฐกิจพอเพียง (ด้านเกษตรและแหล่งน้ำ) 11
8. ศาสนา ประเพณี วัฒนธรรม 17
9. ทรัพยากรธรรมชาติ 17

**ส่วนที่ 2 สรุปผลการพัฒนาท้องถิ่นตามแผนพัฒนาท้องถิ่น (พ.ศ.2557-2560)**

1. สรุปผลการดำเนินงานตามงบประมาณที่ได้รับ และการเบิกจ่ายงบประมาณ 20

ในปีงบประมาณ พ.ศ.2557-2560

1. ผลที่ได้รับจากการดำเนินงานในปีงบประมาณ พ.ศ.2557-2560 26
2. สรุปปัญหาอุปสรรคการดำเนินงานที่ผ่านมาและแนวทางการแก้ไข 27

ปีงบประมาณ พ.ศ.2557-2560

**ส่วนที่ 3 ยุทธศาสตร์องค์กรปกครองส่วนท้องถิ่น**

1. ความสัมพันธ์ระหว่างแผนพัฒนาระดับมหภาค 28
2. ยุทธศาสตร์ขององค์กรปกครองส่วนท้องถิ่น 79
3. การวิเคราะห์เพื่อการพัฒนา 88

**ส่วนที่ 4 การนำแผนพัฒนาท้องถิ่นไปสู่การปฏิบัติ**

1. ยุทธศาสตร์การพัฒนาและแผนงาน 109
2. บัญชีโครงการพัฒนา 111

**ส่วนที่ 5 แนวทางการติดตามประเมินผล**

1. การติดตามและประเมินผลยุทธศาสตร์ 240
2. การติดตามและประเมินผลโครงการ 240
3. สรุปผลการพัฒนาท้องถิ่นในภาพรวม 240
4. ข้อเสนอแนะในการจัดทำแผนพัฒนาท้องถิ่นในอนาคต 241